सानिया और शोएब मामले पर हिन्दुस्तान के प्रधान संपादक शशि शेखर जी का लेख पढ़ा। उनके विचार से सानिया और शोएब को काफी हिम्मत मिलेगी। यह अच्छी बात है कि हर प्यार करने वाले को उनको अपना जहां मिलना चाहिए लेकिन विश्वास की नजर बराबर होनी चाहिए। भारतीय उपमहाद्वीप में लड़के वाले को आज भी ज्यादा सम्मान की नजर से देखा जाता है इसलिए शायद पाकिस्तान के लोगों में सानिया-शोएब की शादी को एक जीत की तरह देखा जा रहा है। कुछ बुद्धिजीवियों का कहना है कि यह शादी भारत और पाकिस्तान के रिश्तों को शायद नया आयाम दे लेकिन यह आयाम तब कायम हो पाएगा जब विश्वास की कामना दिल से हो।